ᱠᱚᱦᱞᱩ ᱦᱚᱱᱚᱛ

ᱠᱚᱦᱞᱩ (ᱩᱨᱫᱩ ᱟᱨ ᱵᱟᱞᱚᱪᱤ کوہلو) ᱫᱚ ᱯᱟᱠᱤᱥᱛᱟᱱ  ᱫᱤᱥᱚᱢ ᱨᱮᱭᱟᱜ ᱵᱟᱞᱚᱪᱤᱥᱛᱟᱱ ᱯᱨᱚᱠᱷᱚᱱᱰ ᱨᱮᱭᱟᱜ ᱢᱤᱫ ᱡᱤᱞᱟᱹ ᱠᱟᱱᱟ ᱾ ᱱᱚᱣᱟ ᱨᱮᱭᱟᱜ ᱩᱛᱟᱹᱨ ᱨᱮᱫᱚ ᱞᱚᱨᱟᱞᱟᱭ ᱦᱚᱱᱚᱛ, ᱫᱟᱹᱠᱷᱤᱱ ᱨᱮᱫᱚ ᱰᱮᱨᱟ ᱵᱩᱜᱽᱛᱤ ᱦᱚᱱᱚᱛ, ᱯᱨᱩᱵᱽ ᱨᱮᱫᱚ ᱵᱟᱨᱠᱷᱟᱱ ᱦᱚᱱᱚᱛ ᱟᱨ ᱯᱟᱹᱪᱷᱤᱢ ᱨᱮᱫᱚ ᱥᱤᱵᱤ ᱦᱚᱱᱚᱛ ᱢᱮᱱᱟᱜ-ᱟ ᱾ ᱯᱟᱠᱤᱥᱭᱟᱱ ᱨᱮᱭᱟᱜ ᱑᱙᱙᱘  ᱥᱟᱞ ᱨᱮᱭᱟᱜ ᱦᱚᱲ ᱞᱮᱠᱷᱟ ᱚᱝᱥᱟᱨ ᱱᱚᱰᱮ ᱫᱚ ᱙᱙,᱘᱕᱐ ᱠᱷᱚᱬ ᱦᱚᱲ ᱠᱚ ᱛᱟᱦᱮᱸᱱᱟ ᱾  ᱱᱚᱰᱮ ᱵᱟᱹᱲᱛᱤ ᱠᱚ ᱨᱚᱲ ᱠᱟᱱ ᱯᱟᱹᱨᱥᱤ ᱠᱚᱫᱚ ᱦᱩᱭᱩᱜ ᱠᱟᱱᱟ ᱵᱟᱞᱚᱪᱤ (%) ᱟᱨ ᱯᱟᱥᱛᱷᱚ ᱾  (%) 

ᱥᱮᱪᱮᱫ
᱒᱐᱑᱗ ᱥᱟᱞ ᱨᱮᱭᱟᱜ ᱯᱟᱠᱤᱥᱛᱟᱱ ᱨᱮᱭᱟᱜ ᱡᱤᱞᱟᱹ ᱥᱮᱪᱮᱫ ᱨᱮᱝᱠᱤᱝ ᱚᱝᱥᱟᱨ ᱠᱚᱦᱞᱩ ᱦᱚᱱᱚᱛ ᱨᱮᱭᱟᱜ ᱨᱮᱝᱠ ᱫᱚ ᱦᱩᱭᱩᱜ ᱠᱟᱱᱟ ᱑᱔᱑ ᱠᱷᱚᱱᱟᱜ ᱑᱑᱖ ᱾ ᱱᱚᱣᱟ ᱨᱮᱝᱠ ᱫᱚ ᱥᱮᱪᱮᱫ, ᱠᱚᱲᱟ ᱠᱩᱲᱤ ᱵᱷᱮᱫᱽ ᱵᱷᱟᱵᱽ, ᱧᱩᱫᱟᱜ, ᱟᱥᱲᱟ ᱨᱮᱭᱟᱜ ᱯᱚᱨᱤᱵᱮᱥ ᱮᱢᱟᱱ ᱵᱤᱪᱟᱹᱨ ᱠᱟᱛᱮ ᱠᱚ ᱵᱮᱱᱟᱣ ᱟᱠᱟᱜ-ᱟ ᱾ 

᱒᱐᱑᱔-᱑᱕ ᱥᱟᱞ ᱟᱨ ᱚᱱᱟ ᱨᱮᱭᱟᱜ ᱑᱐ ᱥᱮᱨᱢᱟ ᱢᱟᱬᱟᱝ ᱨᱮᱭᱟᱜ ᱥᱟᱠᱷᱭᱚᱨ ᱦᱟᱨ ᱫᱚ ᱓᱒ % ᱨᱮ ᱜᱮ ᱛᱷᱤᱨ ᱟᱠᱟᱱᱟ ᱾ ᱚᱱᱟ ᱠᱷᱚᱱ ᱠᱩᱲᱤ ᱜᱤᱫᱽᱨᱟᱹ ᱠᱚᱣᱟᱜ ᱥᱟᱠᱷᱭᱚᱨᱴ ᱥᱟᱭᱠᱚᱲᱟ ᱫᱚ ᱦᱩᱭᱩᱜ ᱠᱟᱱᱟ ᱑᱒ % ᱥᱩᱢᱩᱝ ᱾ ᱱᱚᱣᱟ ᱫᱚ ᱩᱥᱩᱞ ᱮᱛᱚᱦᱚᱵ ᱟᱥᱲᱟ ᱨᱮ ᱚᱞᱚᱜ ᱵᱟᱹᱜᱤ ᱫᱚ ᱱᱚᱰᱮ ᱟᱹᱰᱤ ᱢᱟᱨᱟᱝ ᱥᱚᱢᱚᱥᱭᱟ ᱠᱟᱱᱟ ᱾ ᱩᱥᱩᱞ ᱮᱛᱚᱦᱚᱵ ᱟᱥᱲᱟ ᱛᱟᱭᱤᱚᱢ ᱙᱑ % ᱜᱤᱫᱽᱨᱟᱹ ᱱᱚᱰᱮ ᱚᱞᱚᱜ ᱠᱚ ᱵᱟᱹᱜᱤᱭᱟ ᱾ ᱱᱚᱰᱮ ᱔ % ᱥᱩᱢᱩᱝ ᱥᱚᱨᱠᱟᱨᱤ ᱩᱱᱩᱥᱩᱞ ᱟᱥᱲᱟ ᱫᱚ ᱢᱮᱱᱟᱜ-ᱟ ᱾ ᱒᱐᱑᱕-᱑᱗ ᱥᱟᱞ ᱨᱮᱭᱟᱜ ᱨᱤᱯᱚᱴ ᱠᱷᱚᱱ ᱵᱟᱰᱟᱭᱚᱜ-ᱟ ᱡᱮ ᱑ ᱠᱷᱚᱱ ᱕ ᱪᱟᱱᱚᱪ ᱨᱮ ᱒,᱗᱕᱔ ᱡᱷᱚᱬ ᱜᱤᱫᱽᱨᱟᱹ ᱠᱚ ᱵᱷᱤᱥᱮᱞᱮᱫᱚᱜ ᱡᱷᱚᱜ ᱙ ᱠᱷᱚᱱ ᱑᱐ ᱪᱟᱱᱚᱪ ᱨᱮᱫᱚ ᱥᱩᱢᱩᱝ ᱘ ᱡᱷᱚᱬ ᱜᱤᱫᱨᱟᱹ ᱠᱚ ᱵᱷᱤᱥᱮᱞᱮᱫᱚᱜ-ᱟ ᱾  

ᱠᱚᱲᱟ ᱠᱩᱲᱤ ᱵᱷᱮᱫᱽ ᱵᱷᱟᱵᱽ ᱦᱚᱸ ᱱᱚᱰᱮ ᱫᱚ ᱟᱹᱰᱤ ᱵᱟᱹᱲᱛᱤ ᱜᱮ ᱧᱮᱞᱚᱜ-ᱟ ᱾ ᱡᱤᱞᱟᱹ ᱨᱮ ᱢᱮᱱᱟᱜ ᱟᱥᱲᱟ ᱠᱷᱚᱱᱟᱜ ᱠᱩᱲᱤ ᱜᱤᱫᱽᱨᱟᱹ ᱟᱥᱲᱟ ᱫᱚ ᱦᱩᱭᱩᱜ ᱠᱟᱱᱟ ᱥᱩᱢᱩᱝ ᱒᱐% ᱾ ᱱᱚᱰᱮᱱ ᱠᱚ ᱦᱚᱲ ᱠᱩᱲᱤ ᱜ᱾ᱫᱽᱨᱟᱹ ᱫᱚ ᱟᱹᱰᱤ ᱠᱚᱢ ᱜᱮ ᱟᱥᱲᱟ ᱠᱚ ᱵᱷᱮᱡᱟ ᱠᱚᱣᱟ ᱡᱟᱦᱟᱸ ᱠᱷᱟᱹᱛᱤᱨ ᱱᱚᱰᱮᱱ ᱠᱚ ᱠᱩᱲᱤᱭᱟᱜ ᱥᱟᱠᱷᱭᱚᱨ ᱦᱟᱨ ᱫ ᱟᱹᱰᱤ ᱛᱮᱫ ᱠᱚᱢ ᱜᱮᱭᱟ ᱾

ᱱᱚᱰᱮᱱᱟᱜ ᱟᱥᱲᱟ ᱨᱮᱫᱚ ᱢᱚᱣᱲᱤᱠ ᱥᱩᱵᱤᱫᱷᱟ ᱦᱚᱸ ᱵᱟᱹᱱᱩᱜ-ᱟ ᱾ ᱒᱐᱑᱗ ᱥᱟᱞ ᱨᱮᱭᱟᱜ ᱟᱞᱤᱯ ᱮᱭᱞᱟᱱ ᱯᱟᱠᱤᱥᱛᱟᱱ ᱥᱮᱪᱮᱫ ᱨᱮᱝᱠᱤᱝ ᱚᱝᱥᱟᱨ ᱱᱚᱣᱟ ᱡᱤᱞᱟᱹ ᱨᱮᱭᱟᱜ ᱨᱮᱝᱠ ᱫᱚ ᱦᱩᱭᱩᱜ ᱠᱟᱱᱟ ᱑᱕᱕ ᱦᱚᱱᱚᱛ ᱠᱷᱚᱱᱟᱜ ᱑᱕᱐ ᱾ ᱛᱟᱱᱟᱞᱟ ᱟᱥᱲᱟ ᱨᱮ ᱱᱚᱰᱮᱱᱟᱜ ᱨᱮᱝᱠ ᱫᱚ ᱦᱩᱭᱩᱜ ᱠᱟᱱᱟ ᱑᱕᱕ ᱠᱷᱚᱱᱟᱜ ᱑᱔᱙ ᱾ ᱱᱚᱣᱟ ᱨᱮᱝᱠ ᱫᱚ ᱢᱚᱣᱞᱤᱠ ᱥᱩᱵᱤᱫᱷᱟ ᱢᱮᱱᱢᱮ ᱧᱩ ᱫᱟᱜ, ᱴᱚᱭᱞᱮᱴ, ᱵᱟᱣᱱᱰᱨᱤ ᱮᱴᱮᱫ, ᱵᱤᱡᱽᱞᱤ, ᱵᱤᱞᱰᱤᱝ ᱨᱮᱭᱟᱜ ᱚᱵᱚᱥᱛᱟ ᱮᱢᱟᱱ ᱵᱤᱪᱟᱹᱨ ᱨᱮ ᱤᱫᱤ ᱠᱟᱛᱮ ᱵᱮᱱᱟᱣ ᱟᱠᱟᱱᱟ ᱾ ᱕ ᱜᱚᱴᱟᱝ ᱟᱥᱲᱟ ᱠᱷᱳᱱᱟᱜ ᱔ ᱭᱟᱹ ᱨᱮ ᱵᱤᱡᱽᱞᱤ ᱵᱟᱹᱱᱩᱜ-ᱟ, ᱑᱐ ᱜᱚᱴᱟᱝ ᱟᱥᱲᱟ ᱠᱷᱚᱱᱟᱜ ᱙ ᱜᱚᱴᱟᱝ ᱨᱮ ᱴᱚᱭᱞᱮᱴ ᱵᱟᱹᱱᱩᱜ-ᱟ, ᱔ ᱭᱟᱹ ᱟᱥᱲᱟ ᱠᱷᱳᱱᱟᱜ ᱓ ᱭᱟ ᱟᱥᱲᱟ ᱨᱮ ᱵᱚᱣᱩᱱᱰᱨᱤ ᱮᱴᱮᱫ ᱵᱟᱹᱱᱩᱜ-ᱟ ᱟᱨ ᱒ ᱭᱟ ᱟᱥᱲᱟ ᱠᱷᱳᱱᱟᱜ ᱑ ᱴᱟᱝ ᱟᱥᱲᱟ ᱨᱮ ᱥᱟᱯᱷᱟ ᱧᱩ ᱫᱟᱜ ᱵᱟᱹᱱᱩᱜ-ᱟ ᱾ 

ᱢᱟᱨᱟᱝ ᱥᱚᱢᱚᱥᱭᱟ  Taleem Do! App  ᱨᱮ ᱫᱚᱲᱚᱢ ᱟᱠᱟᱱᱟᱜ ᱫᱚ ᱦᱩᱭᱩᱜ ᱠᱟᱱᱟ ᱟᱥᱲᱟ ᱠᱚᱨᱮ ᱢᱟᱪᱮᱫ ᱵᱟᱹᱱᱩᱜ ᱠᱚᱣᱟ ᱾

ᱟᱨᱦᱚᱸ ᱧᱮᱞ ᱢᱮ
ᱵᱟᱦᱨᱮ ᱡᱚᱱᱚᱲ

 Kohlu District at www.balochistan.gov.pk
 Kohlu District  at www.balochistanpolice.gov.pk 

ᱥᱟᱹᱠᱷᱭᱟᱹᱛ

ᱛᱷᱚᱠ:ᱯᱟᱠᱤᱥᱛᱟᱱ
ᱛᱷᱚᱠ:ᱦᱚᱱᱚᱛ
ᱛᱷᱚᱠ:ᱵᱟᱞᱚᱪᱤᱥᱛᱟᱱ